mabuti nga ang nagawa ninyong hindi naparoon, ang sabi ng guro, ngunit kasama ba kayo sa kapisanan ng mga nag aaral? ibinibigay ko ang aking ambag. kung gayon ay isang payo: umuwi kayo ngayon din at pawiin ninyo ang lahat ng papel na makasasama sa inyo. kinibit ni basilio ang kaniyang balikat. wala siyang anomang papel, mayroon siyang mga tala na ukol sa klinika at wala nang iba. si ginoong simoun po kayay.? walang pakialam si simoun sa pangyayari, salamat sa dios! ang dagdag ng manggagamot sinugatan ng isang taong hindi kilala, at ngayoy nahihiga. hindi, ditoy ibang kamay ang kumikilos, ngunit kakilakilabot din. si basilio ay huminga. si simoun ang tanging makapag huhulog sa kaniya. gayon man ay naalaala si kabisang tales. wala, tao kayo, wala kundi mga nag aaral lamang. natiwasay na si basilio. ano, kung gayon, ang nangyari? ang naipangahas na itanong. nakatagpo ng mga paskin na masasama ang sinasabi; hindi baga ninyo batid? sa unibersidad. wala na kundi iyon?